AJAKOHAST OTSE TAEVAST
Oleme täna Türgis, Väike-Aasias ja viibime hetkel Sardeses.
Me jumalateenistustel küll ei räägita palju sellest kohast.
Ma ei tea ühtegi kogudust, kes oleks võtnud endale Sardese nime.
Pole tõesti kuulnud ega tahaks ka sellist nime.
Kuid Sardes on vaid üks paikadest.
Lisaks sellele on veel Pergamon, Thyatira, Filadelfia, Laodikeia.
Kogu kristlik töö sai alguse Jeruusalemmast,
laienedes Samaariasse, Juudamaale ja Galileasse.
Kuid siis läks mõnda aega mööda ja me näeme Apostlite tegude raamatust,
et see suurem laienemine toimus alles 8 peatükis.
Nad olid enne seda ehitanud üles Jeruusalemma kogudust,
mis kasvas ülisuure kiirusega.
Tuhanded ja kümned tuhanded inimesed.
Ajalooraamatutes on öeldud, et seal oli palju rahvast.
Piibliski on öeldud, et neid oli algul 3000, siis 5000
ja siis juba palju, palju enam.
Kuid Apostlite tegude 8 ptk's on näha,
et peale Stefanose tapmist tõuseb esile koguduse tagakiusamine.
Seda lausa nii võimsalt, et kogudus läheb laiali.
Keegi ütles kord,
et ehk oli see Jumala viis panna kogudus levima ja paljunema.
Võimalik! Me ei tea seda täpselt.
Küll aga teadis Jumal seda,
et algristikoguduse inimesed olid vaimulikult jõudsasti kasvanud.
Nad hoidsid kinni Jumala Sõnast ja ühistest kooskäimistest,
võtsid pidevalt armulauda koos ja pidasid ühiseid palveid.
Kõik need asjad muudavad usklikud tugevaks.
Kui sa mõtled vahel: "Mis mul küll viga on?
Olen nii nõrk ega jaksa midagi.
Ei suuda seista vastu selle maailma rünnakutele ja kiusatustele!",
siis leia oma koht koguduses!
Ära poe selle taha, et su kodukandis pole sobivat kogudust.
Alati on võimalik liikuda veidi ringi ja leida endale kogudus,
mis pakub sulle vaimset tuge ja väge.
Me teame väga hästi, mida tähendab üks elav ja toimiv kogudus.
Nii et kui see kasvatab sind ja annab jõudu,
kui see pakub sulle vaimulikku toitu ja hoiab sind käigus,
siis oleks mõttekas jätkata selles koguduses käimist.
Koguduses, kes ülistab ja palvetab, kes õnnistab Iisraeli
ja ulatub väljapoolegi.
Nii nagu meil Soomes,
kus kogudused läkitavad misjonitöö tegijaid välja.
Nii et kõik sai alguse Jeruusalemmast, kuid hakkas seejärel sealt edasi levima.
Paulus jõudis Antiookiasse
ja sealt edasi juba nendesse paikadesse,
mida ennist mainisime.
Ja see on see piirkond, mis samuti pakub meile vaimutoitu,
kui uurime lähemalt oma juuri.
See on hea uurida vahel oma juuri
ja mitte piirduda vaid sellega, mis toimus 1980-ndatel ja peale seda.
On palju aegu ja olukordi,
mis on kinkinud meile selle, mis meil täna on
ja tänu millele me üldse võime olla kristlased.
Juba ainuüksi see, et meil on Piibel!
Tänu Jumalale,
et keegi on aastasadade jooksul kandnud hoolt selle eest,
et meil on täna Piibel.
Võta sinagi oma Piibel kätte, sest loeme siit peagi Jumala Sõna.
Igal juhul, siin paigas olles võime kogeda mineviku tuuli ja hääli.
Samas, nad pidid olema ikka väga pühendunud oma ülesandele,
kui siia piirkonda tulid,
sest siinsed linnad olid väga suured.
Siin olid tõeliselt suured kogudused.
Lugedes Ilmutuse raamatut,
me laseme üsna kiirelt neist kogudustest üle,
kuid samas oli tegu ikka väga suurte kogudustega.
See ei jõua enne isegi kohale,
kui alles siin koha peal olles ja kõike olnut nähes.
See on ka seetõttu,
et kipume kõike võrdlema omaenda olukordadega.
Ja meil on palju väikeseid kogudusi,
nii nagu me endagi kogudus on üsna väike.
Kuigi neil kõigil on kasvuruumi.
Samas on tehtud ülemaailmseid uuringuid,
mille kohaselt 80% kõigist kristlikest kogudustest
ongi 80-liikmelised ja sealt allapoole.
Nii et mitte kõik kogudused pole suured,
kuigi kristlaste hulk tervikuna on igati märkimisväärne.
Kui aga Jumala Sõna hakkab tõeliselt läbi murdma,
nii nagu see juhtus siin Sardeses, Filadelfias ja Smürnas,
toob see ka kaasa koguduse kasvu ja tuhandeid uusi inimesi,
kes usuvad Jeesusesse.
Nii et me tahame ka sellest kinni haarata.
Täname sind kogu südamest sinu palve -ja finantstoe eest.
Soovides jätkuvalt toetada TV7 tööd, võid helistada 900 1777 (7 eur) Täname!
Siin me siis oleme - Sardeses.
Meie selja taga on Sardese kultuurikeskus või kool...
See on tegelikult spordikeskus.
Või hoopis spordikeskus? Vabandust!
Igal juhul, see on üks tähendusrikas koht
ja spordielulgi on kauged ja sügavad juured.
Nii et usutavasti tehti siin jõulisi lükkeid.
Ühtlasi oli siin kõrval ka Rooma saun.
Mine tea, kas nad tol ajal sauna osas ka soomlastega võistlesid,
kuid Soome sportlased vajaksid kohe kindlasti uut indu,
et saaksime enam tuua esile soomlaste tõelist tuuma.
Kuid siin on ka sünagoog.
On tõesti ja sellesse võrratusse paika jõudis ka Paulus omadega.
Kõigis neis paikades oli palju juute.
Oli ja see oli nende jaoks ka loomupärane kokkusaamise paik.
Osad olid selle poolt, teised vastu, nii et seis oli päris kirev.
Samas tuli aeg, kus nad pidid siit pagema.
Kus Paulust loobiti kividega ja toimus palju muud.
Samas on siiski imeline teada, mida Jumal siin kõik tegi
ja kuidas oma väge ning ustavust ilmutas.
Kuid loeme siinkohal Sardese kohta Ilmutuse raamatu 3 ptk'st, 1 salmist.
Nii et võta oma Piibel lahti ja loe ühes meiega kirja Sardesele.
"Ja Sardese koguduse inglile kirjuta:
Nõnda ütleb see, kellel on seitse Jumala vaimu ja seitse tähte:
Ma tean su tegusid, et sul on nimi, et sa elad.
Ometi oled sa surnud."
See polnud mingi halleluuja-sõnum.
Vähemalt mitte neile, kes selle vastu võtsid.
Võimalik, et nad juba teadsid sellest.
Tavaliselt inimene teab, ta hing tema sees teab.
Me tajume oma sees ära, kuidas asjade seis on.
Kuid Jeesus ütles neile, et te nimi ütleb küll, et olete elus,
kuid tegelikult olete surnud.
Ja me mõtleme endamisi: kuidas siis nii?
Eeldavasti tegid nad ju neid samu asju, mida kõik teisedki.
Ülistasid, laulsid ja palvetasid oma jumalateenistustel,
kuid see kõik oli tühi.
On kurb, kui nii on
ja samas võib see väga kergelt minna nii,
kui me pole tähelepanelikud.
Kas sa oleks valmis ütlema kogudusele jutluse käigus midagi sarnast?
Et nüüd oleme saanud sellise kirja.
Ma võiksin seda küll öelda, kuigi ega see pastorile mõni rõõm ole.
Samas, kui Jumala Vaim annab sellest tugevalt märku,
nii nagu Jeesus kõnetas Johannest, kes oli Patmose saarel vangis
ja läkitas sealt selle sõnumi kõigile koguduse juhtidele.
Usun, et kui olukord nõuaks, siis küll ma selle ka välja ütleks,
sest alati tasub teha seda, mida Jumal meid käsib.
Nii et jagugu ka pastoritele-kõnelejatele enam julgust,
sest ega see asja hullemaks muuda, kui ütleme: "Nõnda ütleb Issand!"
Mitte, et nõnda ütleb see ja too ja nõnda arvab see ja too.
Ei! "Nõnda ütleb Issand!" või: "Selle sõnumi olen saanud Jumalalt."
Või nagu Sardese koguduse pastor viitas kindlasti Johannesele,
kes oli üks Jeesuse jüngritest ja nö lemmiklastest,
omades väga erilist ja lähedast suhet Jeesusega.
Nii et Johannes läkitas selle sõnumi ja pastor ka viitas sellele,
nii et kogudus mõistis, et Jeesus ise on rääkinud
ja see sõnum on otse taevast.
Ja kuigi see on tõsine sõna, on see siiski Jumala käest tulnud.
"Sul on nimi, et sa elad. Ometi oled sa surnud."
Sa oled kaotanud ühenduse minuga.
Siinkohal on oluline mõista, et Jeesus kõneleb kogu kogudusele
ja mitte vaid üksikisikule.
Jah, kogudus koosneb üksikisikutest, keda Jumala Vaim on kokku liitnud,
kuid siinkohal oli sõnum kogu kogudusele,
kellel oli küll üks nimi, kuid kelle elu ei vastanud sellele,
mistõttu kogudus pidi midagi ette võtma.
Usun, et Jeesuse mõte kõigi tõsiste sõnumite taga on alati see,
et võta midagi ette ja muuda seda olukorda,
et sa ei läheks täiesti hukka ega kaotaks oma kohta.
Et Ta ei peaks tõukama sind ära ja tegema midagi hullu,
vaid sa võiksid jätkata oma elu, kui oled need muutused sisse viinud.
"Ole valvas ja hoia, mis on veel jäänud; seegi on juba suremas,
sest ma ei ole leidnud su tegusid olevat täiuslikud oma Jumala silmis."
Nii et siin on siiski veel mingi võimalus.
Tead ehk omastki käest, et kui tuli on pliiti või ahju all kustumas,
siis kahetsed, et jäid liiga kauaks vahtima või muid asju tegema
ja nüüd on tuli juba kustumas.
Kuid kui hakkad ahju alla lisapuid panema,
on seal ometigi need hõõguvad söed,
millele veidi puhudes ja paberit juurde lisades,
võtab tuli taas leegi üles.
Samas võib see veidi aega võtta,
enne kui leek jälle täiega põlema hakkab.
Eks seal tõesti pea valvel olema, et näha, kas läheb uuesti põlema
või kustub sootuks.
Kuid Jumal ütles ka: "Ole valvas ja hoia!"
Mille osas me peame olema valvsad?
Selle osas, et kutsume inimesi Jumala Sõna laua äärde.
Jumal ise on katnud meile selle laua.
See on suur vastutus pastorite ja karjaste õlgadel,
et aidata koguduse rahvast Jumala Sõna juurde ja sisse,
sest kui nad sealt ei ammuta, on koguduse elul peagi kriips peal.
Ja siis võib neist vaid lugeda sadu või tuhandeid aastaid hiljem,
et nad ei kandnud kogu loo eest head hoolt.
Nii et Jeesus andis neile võimaluse, öeldes salmis 3:
"Tuleta siis meelde, kuidas sa sõna oled vastu võtnud ja kuulnud,
ning hoia seda tallel ja paranda meelt!"
Tuleta meelde, mida oled kuulnud ja saanud.
Usun, et meid vaatab hetkel keegi,
kes on hetkel hoopis teises seisus, kui kunagi varem.
Sa tead, mis tunne see oli ja sa mõtled sellele igatsusega tagasi.
Sellest on möödas vaid mõni aasta, või maksimum 10-15 aastat
ja sa tead, et see oli imeline aeg.
Praegu aga tammud paigal ega oma aimugi, mis sest' kõigest saab.
Jeesus astub su tuppa just praegu ja ütleb, et midagi ei ole veel kadunud.
Sa võid parandada meelt ja leida endas uue tule.
Võid kogeda, kuidas kõik see, mis kord hästi algas,
võib endiselt jätkuda,
mis sest, et vahepeal on olnud raskusi ja madalseise.
Ja siis Ta jätkab:
"Kui sa nüüd ei valva, siis ma tulen kui varas
ja sa ei saa arugi, mis tunnil ma tulen su peale.
Kuid Sardeses on sul mõned, kes ei ole määrinud oma rõivaid..."
Mida see sulle ütleb, Pia?
See, et on mõned, kes ei ole määrinud oma rõivaid,
räägib sellest, et nad pole samastunud maailmaga.
Nad on kui maailmast ära võetud.
Jeesus rääkis "ekklesiast", mis tähendab "välja kutsutud".
Meid on kutsutud välja sellest maailmast.
Jumal on siirdanud meid hingevaenlase ja pimeduseriigist
oma kuningriiki. Me oleme Kristuse omad.
Ja see on märkimisväärne muutus.
Veelgi enam on see muutus aga toimunud vaimumaailmas.
Kui me enne olime Saatana omad, siis nüüd oleme Jumala omad.
Kui me enne olime teel põrgusse, siis nüüd oleme teel taevasse.
Kuid Sardese kogudus oli lasknud asjad pisut käest,
nii et Jeesus ütles neile: "Valvake! Olge ärkvel ja parandage meelt!"
Kuid tänu Jumalale, et oli siis ka neid, kes ei olnud määrinud oma rõivaid.
Jeesus ütles nende kohta:
"Need saavad kõndida koos minuga valgeis rõivais, sest nad on seda väärt."
Jumal tunneb rõõmu sellest, kui elad Talle
ja väldid kõike seda, mis sind õigelt teelt kõrvale viiks.
"Kes võidab, see riietatakse samamoodi valgete rõivastega.
Mina ei kustuta tema nime eluraamatust
ning ma tunnistan tema nime oma Isa ees ja Isa inglite ees."
Mäletate seda piiblikohta, kus Jeesus ütles,
et kui me häbeneme Teda ja Ta nime,
siis Tema häbeneb ka meid igavikus, kui sinna kord jõuame.
Me peame armastama Jeesust
ja "vihkama" oma peret, olukordi ja lähedasi.
See vihkamine ei tähenda tegelikku vihkamist vaid ikka armastust,
kuid samas ka seda,
et kui me ei sea Jeesust esikohale oma elus
kõigi nende muude asjade ees,
läheb see meile midagi maksma.
Mõni me sugulastest ei pruugi meile seetõttu helistada 10 aastat
ega reageerida me iga-aastastele jõulukaartidele
või E-mailidele.
Kui nad aga ei vasta seetõttu,
et peavad su usku Jeesusesse ja kirikus käimist hullumeelseks
või kardavad, et maksad kirikule liiga palju kümnist,
kuigi see võiks olla hoopis osa nende pärandusest,
siis pole hullu!
Vahet pole, mida inimesed meist arvavad.
Oluline on see, mida Jumal meist arvab
ja et me oleksime ühel lainel Temaga.
Nii et Jeesus ütleb, et kui püsime õigel teel,
siis Ta tunnistab me nime oma Isa ees ja Isa inglite ees.
"Kellel kõrv on, see kuulgu, mida Vaim ütleb kogudustele!"
Usun, et see sõnum on Vaimus nii tugevalt edasi antud,
et kuuleme seda veel ka täna.
Aegajalt, kui mõtleme kõnelejate, jutlustajate ja ülistajate peale,
siis me palume: "Issand, võia neid!"
See on ülimalt tähtis,
et nad kannaks endas Jumala võidmist ja ligiolu
ja nende tegemised ei taanduks vaid inimlikele oskustele.
Loomulikult peavad lauljal olema nii lauluoskus kui lauluhääl,
kuid sel on palju suurem mõju, kui see on kantud Jumala ligiolust.
Kui on mõni osav pillimees, kes on käinud koolis
ja õppinud põhjalikult mõnda pilli mängima,
siis ilma Jumala Vaimu ja ligioluta pole sel just suurt palju mõju.
Selles salmis öeldi: "Kellel kõrv on, see kuulgu."
Kui me kuuleme Jumala Sõna....
Minnes pühapäeval jumalateenistusele või kusagile konverentsile;
võttes osa mõnest vaimulikust teenistusest,
siis palu ka iseenda pärast.
Ütle Isale: "Võia mu kuulmist, sest ma tahan kuulda."
Sa tead omast käest, kui kerge on vahel vääriti mõista.
Keegi ütleb midagi ja sa ütled: "Ta ütles nii."
Kuid sa lisad sellele mõne tähenduse, mida algselt ei öeldud ega mõeldud.
Nii et palu ka iseenda eest,
et sul oleks kuulmist ja arusaamist sellest, mida Vaim ütleb.
Ma nüüd ei tea, kas julgeme paljastada seda,
kuid meie, kes me kõneleme, oleme ka kõigest inimesed.
Seetõttu võime ka meie öelda vahel midagi keerulist
ja kõik ei saa sellest alati aru.
Või me võime öelda valesid sõnu või mis iganes,
mis on tingitud paljudest erinevatest asjadest.
Kuid isegi, et see nii on,
võid sa ometigi kuulda seda, mida Jumala Vaim ütleb.
Kui sa vaid hoiad oma kõrvad lahti
ja palud, et Jumal võiaks su arusaamist.
Ehk on see just see, mida ka Paulus taga ajas,
kui efeslaste eest palus.
Ta ütles: "Mu palve on, et Jumal annaks teile
ilmutuse -ja tarkuse vaimu Tema tundmises."
Sa võid nüüd küsida, mis asi see ilmutus veel on?
Ühed ütlevad, et said ilmutuse mingi asja kohta
ja teised, et neil pole mingit ilmutust.
Antud kontekstis tähendab ilmutus seda,
et me saame asjast aru.
Samas ei vaja me enam mingit muud ilmutust kui vaid Piiblit,
mis on kõige olulisem ja kandvam ilmutus üldse.
Usun, et Jumal ise on kandnud hoolt selle eest,
et kõik need kirjad, peatükid ja muu materjal,
mida Piibel endas kätkeb,
on just see, mida me vajame.
See on Jumala raamat, Tema Sõna.
Sellest lähtub Tema tervis ja tunnistus Temast;
valgus, et leiaksime õige tee, mis viib meid edasi
ja kannab meid läbi selles maailmas.
Kuid see aitab meil hoida ka kinni kõige olulisemast eesmärgist,
milleks on siht astuda üks päev sisse taevastesse paikadesse.
Nii et Jumal on juba andnud meile oma ilmutuse.
Sa ei pea paluma enam mingit lisailmutust,
sest Piiblist on enam kui küll.
Kui me mõistame kasvõi mingitki osa Piiblist,
oleme juba omadega mäel ja läheme elus edasi.
Seetõttu ütle Jumalale: "Las Su ilmutuse vaim hingata mu üle!"
Ja kui sa loed oma Piiblit... Loed sa ikka oma Piiblit?
Kui mitte, siis hakka lugema ja sa muutud ladusamaks selles.
See on sama lugu nagu laste ja osade täiskasvanutegagi,
kes ei taha süüa - me ütleme neile, et peab sööma.
Ema võtab lusika ja paneb lapsele suhu.
Võimalik, et meelitab ja mängib veel veidi selle lusikaga,
öeldes, et see suutäis on issi eest ja too suutäis emme eest.
Nii et me saame oma lapsed sööma.
Ja ajapikku nad jõuavad sinnamaani, et toit hakkab neile maitsema.
Samas jõuavad nad ka punkti,
kus neile ei meeldi, et emme-issi lusikat käes hoiavad,
vaid nad tahavad seda ise hoida.
90% lusika peal olevast jõuab küll laua peale või põrandale,
kuid aastatega laps siiski õpib ja peagi jõuab juba kogu toit suhu.
Sama lugu on ka Jumala Sõnaga.
Kui sa ei hakka seda kunagi lugema ega maitsma,
siis see tundub imeliku asjana ja sa ei tea, kust otsast peale hakata.
Samas aga võime enne lugema asumist ka paluda Jumalat:
"Tänu Sulle, Issand, et Sa kõnetad mind, sest ma tahan kuulda Su häält."
Aamen.
Võib-olla sa oled nagu Sardese kogudus,
kelle asjad polnud Jeesuse silmis korras.
Kuid kui sa muudad neid asju,
läheb elu jälle käima
ja sa saad jätkata ning olla Jumala lähedal.
Kogeda, kuidas laul heliseb ja inglid on ligi
ning Jumala maailm muutub taas reaalseks su jaoks.
See on nii ütlemata tore!
See on lausa põnev käia usuteed!
Ärkad hommikul üles ja mõtled:
"Ei tea, mida kõike küll Jumalal täna mu jaoks varuks on?
Kuid põnev on see igal juhul, nii et alistun Talle ka tänasel päeval."
Issand, Jeesus,
tahan paluda kõigi meie televaatajate eest.
Lase oma ilmutuse ja tarkuse vaimul langeda igaühe nende üle.
Ärata ka nende isu Su Sõna ja ligiolu järele.
Ja seal, kus asjad on hakanud surema ning olukorrad näivad võimatutena,
oled Sina meie võimalus, kes Sa tahad meid aidata.
Nii et õnnista me vaatajaid Jeesuse nimel.
Sa ehk istud seal teleri taga ja mõtled,
et see kõik kõlab ühtaegu toredasti kui ka tõsiselt,
kuid sa pole isegi kindel, kas oled sellest uksest sisse saanud.
Uksest, kelleks on Jeesus.
Me võime minna Jeesuse ette just praegu ja öelda: "Ava end meile!"
Ta on seda juba teinud,
kuid ehk palub Tema just praegu, et avaksid oma ukse Talle,
et Tema pääseks sinu juurde sisse?
Sooviksid sa seda?
Sooviksid sa uskuda Jeesusesse väga isiklikul moel?
Kui nii, siis tahame paluda koos sinuga.
Ma palun ees ja sina korda koos Piaga minu järel.
Tee seda kohe korralikult ja kõva häälega,
et kuuled ka ise, kuidas kutsud Jeesust tulema oma ellu.
Ja me palume:
Jeesus Kristus,
nüüd on see hetk,
kus ma pöördun Su poole
ja parandan meelt.
Annan oma elu Sulle.
Andesta mulle
kõik minu patud.
Ja ka mina,
kes ma olen juba varem olnud usklik,
kuid mu usk on hakanud vaibuma,
siis ma tänan Sind Püha Vaimu eest,
Sinu Sõna eest,
mille kaudu võin tulla jälle
ja parandada meelt.
Tahan jätkata oma teekonda
ja Sina oled koos minuga.
Jeesus, Sina oled minu Issand.
Aamen!
Ole õnnistatud!
Tahan kuulutada sulle, et kõik su patud on sulle andeks antud,
kui palusid südamest seda palvet.
Jeesus on sinu Issand ja elab nüüd su südames.
Seetõttu võid taas kuulutada julgelt,
et järgid Jeesust.
Võid minna tagasi oma kogudusse või leida omale koguduse,
nii et sul oleks koht, kus olla koos teistega
ja saada sealt vaimset toidust.
Võta meiega soovi korral ühendust, et saaksime veel paluda su eest
või arutleda vaimsetel teemadel.
Ja vaata meid ka järgmisel korral!
Kõike head!
Tõlge: Anne-Ly Raukas